cyanic-selkie/wikianc huggingface dataset:
Dresden
Historie
På 1800-tallet blomstret kultur og industri, og 1839 ble den første tyske toglinjen åpnet mellom Dresden og Leipzig. Samtidig med sin voksende industri (blant annet sigarettindustri), bevarte byen sin profil som et tysk kultursentrum. I 1850 hadde Dresden 100 000 innbyggere, 1875 var folkemengden fordoblet, 1905 over en halv million. Efter den tyske riksgrunnleggelsen 1871 gjennomgikk Dresden omfattende utbyggelser: Semperoperaen ble bygget 1878, Albertinum 1887, politihovedkvarteret 1899, brua Blaues Wunder 1893, kunstakademiet 1895, hovedbanegården 1898, parlamentsbygningen 1906, og det nye rådhuset 1910.
13. november 1918 avgikk den siste kongen av Sachsen, Friedrich August III, og Dresden ble hovedstad i fristaten Sachsen. Denne friheten kom til å bestå i femten år, frem til alle tyske stater ble fratatt sin autonomi av den nasjonalsosialistiske regjeringen.
Bombingen av Dresden
På slutten av andre verdenskrig gjennomgikk Dresden den største katastrofen i sin historie, en hendelse som ennå i dag vekker sterke følelser og er svært omstridt: Natten mellom den 13. og 14. februar 1945 bombet ca. 2 500 britiske og amerikanske bombefly byen med 650 000 sprengbomber og 200 000 brannbomber. Angrepene kom puljevis. 244 britiske Lancastere begynte det første angrepet klokken 22.15. Brannbombene startet straks en ildstorm. Klokken 01.30 kom den andre puljen. Denne var dobbelt så stor som den første. I dagene etter, 14. og 15. februar, ble byen bombet i ytterligere to omganger av 521 amerikanske Boeing B-17 Flying Fortress bombefly. De allierte flyene møtte ingen motstand over Dresden fordi byen manglet antiluftskyts.
Tidlige anslag over hvor mange som døde under bombingen lå på over 200 000 mennesker, men den statlig oppnevnte historikerkommisjonen som etterforsket bombingen av Dresden i årene 2005-10 setter tallet på ofre til rundt 25 000.
Bramley (West Yorkshire)
Bramley er et område i den vestlige delen av Leeds i England. Det var tidligere et industriområde, men i det 20. århundre ble det også anlagt et offentlig boligområde i den østlige delen og privatboliger i den vestlige.
I Domesday Book (1086) ble stedet nevnt som Bram, og beskrevet som «ødemark».
Dresden
Bombingen av Dresden
Som forsøk på å forsvare det allierte bombeangrepet, har det blitt hevdet at Dresdens industri under krigen var blitt omgjort til krigsindustri. Dessuten at Dresden var et trafikknutepunkt som ville vært viktig for tysk troppeforflyttning til Østfronten. Jernbaneanleggene var da også et av hovedmålene for operasjonen hvilket påvirket dødstallene fordi området inneholdt mengder med flyktninger fra Schlesien. Spørsmålet om hvorfor de allierte ikke bombet byen tidligere i krigen hvis det var så at det bare var fordi den hadde militærstrategisk betydning, forblir ubesvart. I ettertid har de britiske handlingene blitt forklart med å «statuere et eksempel» for den røde árme om hva de vest-alliertes luftstyrker var istand til, akkurat som den de amerikanske atombombene i Japan. Dette siden de vest-allierte allerede begynte å forberede seg på den kalde krigen.
Bramley (West Yorkshire)
Bramley har en jernbanestasjon som betjener linjen fra Caldervale og Leeds til Bradford.
KOMM
KOMM, opprettet i 1990 som Norske informasjonsrådgivere (NIR), var en bransjeorganisasjon for kommunikasjonsbyråer. KOMM var tilsluttet International Communications Consultancy Organisation – ICCO. KOMMs medlemsbedrifter var Veritas-sertifiserte og medlemmer av arbeidsgiverorganisasjonen Abelia, der også organisasjonens sekretariat var etablert.
Dresden
Bombingen av Dresden
Bombingen utslettet et område på 15 kvadratkilometer i den indre byen, deriblant 14 000 hjem, 72 skoler, 22 sykehus, 19 kirker, 5 teatre, 50 bank- og forsikringsbygninger, 31 forretninger, 31 storhoteller og 62 administrasjonsbygninger.
Mikael Gam
Mikael Gam (født 1901, død 25. mai 1982) var en dansk-grønlandsk politiker og minister).
Før han ble politiker var han lærer og rektor. Han flyttet fra Danmark til Grønland i 1925, for å vikariere ved Seminariet i Godthåb. Han ble senere rektor ved skolen i Aasiat. I 2004 ble det avduket en statue av ham utenfor den gamle jenteskolen der. Statuen er lagd av Jens Erik Kjeldsen. Han ble senere skoledirektør for hele Grønland.
Først i 1960 flyttet han tilbake til Danmark. Han ble oppfordret til å stille til Folketingsvalg som Nordgrønlands representant, og samme dag som han vant valget ble han utpekt til Grønlandsminister i den danske regjeringen.
Dresden
Bombingen av Dresden
Allerede i 1945 ble arbeidet med å rense ruinene påbegynt, og 1946 ble planene for den første gjenoppbygningen presentert. Mange av de historiske bygningene er blitt restaurert. Våren 2004 sto Frauenkirche ferdig. En engelsk bomberpilot som hadde deltatt under angrepet, hadde sammen med sin sønn laget det nye korset på toppen av kuppelen. Byen er vennskapsby med engelske Coventry, som ble rammet av tysk bombing under krigen, om enn i mye mindre omfang.
Kultur
I 2004 ga UNESCO Dresden status som verdensarv, men byen mistet tittelen allerede i juni 2009 pga. byggingen av broen Waldschlößchenbrücke. Tyskland ble, etter Oman, dermed land nummer 2 i historien som er blitt fratatt status som verdensarv.
De største museene i byen administreres av Staatliche Kunstsammlungen Dresden.
Turisme
Dresden er et av de viktigste turistmål i Tyskland.
KOMM
I 2019 besluttet KOMMs styre å legge ned virksomheten.
Bramley (West Yorkshire)
Bramley Buffaloes spiller i Rugby league.
Ariosofi
Ariosofi er en halvreligiøs strømning innen den tyske Völkisch-bevegelsen, som blant annet er inspirert av teosofi, okkultisme og esoterisme. Den inneholder en tro på ariernes overlegenhet, og på et opprinnelig urhjem som for eksempel Hyperborea, Atlantis, Thule eller Shambhala.
Historikk
Ideologien bak ariosofien ble presentert av den østerrikske forfatteren Guido von List (1848–1919) i hans Das Geheimnis der Runen («Runenes hemmelighet») i 1908. Boka er en samling utsvevende tanker om magiske krefter i de gamle germanske runene kombinert med en rasistisk okkultisme og antikatolsk nyhedendom.
Begrepet anvendes første gang av Jörg Lanz von Liebenfels i 1915, og har etter sigende påvirket den senere nasjonalsosialistiske ideologi og raselære.
Bergsfjordelva
Bergsfjordelva er ei elv i Loppa kommune i Finnmark. Den har utspring fra Svartfjelljøkelen og renner derfra mot vest ned til Bergsfjordvatnet (97 moh.) og videre ned til munningen i Bergsfjorden ved Bergsfjord. Fallet fra Bergsfjordvatnet til fjorden er utbygd til kraftproduksjon i Bergsfjord kraftverk.
Elva er 5,3 km lang, og har et nedbørfelt på 16,35 km². Middelvannføringen ved munningen er 0,82 m³/s.
Bånddvergmåler
Utseende
En liten (vingespenn 18 – 23 mm), slank, lysgrå måler. Den kjennes forholdsvis lett på forvingens brune tverrbånd, og er en av de mer kontrastrikt fargede dvergmålerne (Eupithecia spp.). Forvingen er lyst brungrå, nær roten med et hvitkantet, grått tverrbånd. Utenfor dette er det et svartkantet, rødbrunt tverrbånd som er omtrent dobbelt så bredt ved vingens forkant som ved bakkanten. Nær vingespissen er det en firkantet, mørk flekk og ved bakhjørnet en liten, rund, mørk flekk. Bakvingen er silkeaktig gråhvit. Larven er lang og tynn, grønn med tallrike små, hvite vorter.
Levevis
Larvene lever på frøemnene til ulike melder (Atriplex spp. og Chenopodium spp.).
Utbredelse
Arten finnes i Europa og Nord-Asia. I Norge er den funnet nord til de nordlige delene av Hedmark, Oppland og Hordaland.
Lahti-Saloranta M/26
Lahti-Saloranta M-26(LS-26) er et lett maskingevær designet av Aimo Lahti og Arvo Saloranta.
Våpenet har mulighet for både hel- og halvautomatisk ild. Det ble produsert både 20 og 75 patroners våpenmagasiner til den, men den finske hæren har mest brukt den minste av disse.
Geværet ble approbert av det finske militære i 1926 som hoved-automatgevær. Produksjonen startet i 1927 hos Valtion Kivääritehdas (VKT), og holdt på frem til 1942. Mer enn 5000 eksemplarer ble laget i den perioden. Kina bestilte 30 000 M/26 i kaliber 7,92 i 1937, men kun 1 200 ble levert grunnet press fra Japan.
Våpenet var vanskelig å vedlikeholde i kamp, blant annet på grunn av det store antall deler (188), det var tungt og hadde lav magasinkapasitet. Det fikk etter hvert kallenavnet «Kootut virheet», (sammensatt mistak). Finske soldater foretrakk det russiske Degtjarjov maskingevær som ble tatt i tusentall fra russerne i kamp.
International Judo Federation
International Judo Federation (IJF) ble grunnlagt i juli 1951 av European Judo Union (EJU). IJF er en ledende, retnings- og lovgivende instans alle judoka må forholde seg til. Organisasjonen er godkjent av Den internasjonale olympiske komité, og den består av fem kontinentale unioner og 200 medlemsland. Opprettelsen av IJF ble foreslått av Jigoro Kano på 1930-tallet, men organisasjonen ble ikke grunnlagt før i 1951. På kongressen i Sveits i 1952 ble Risei Kano utpekt som den første presidenten i IJF.
En av de viktigste oppgavene til IJF er å gi retningslinjer for konkurranser som VM og OL.
VM i judo
Det aller første VM i judo fant sted i Tokyo i mai 1956. Der deltok 31 menn fra 21 nasjoner.
VM for kvinner ble arrangert for første gang i New York, USA i 1980.
Judo i OL
Judo ble godkjent som en offisiell sommeridrett i OL-sammenheng av IJF i Roma i august 1960. De aller første olympiske judokampene fant sted i OL i Tokyo, Japan, i 1964. Judo var ikke med i OL 1968, men kom med igjen fra 1972 og har vært fast på programmet siden.
I 1985 bestemte IOC at judo for kvinner kunne være en demonstrasjonsgren i OL i Seoul i 1988. I OL i Barcelona i 1992 ble kvinnejudo en offisiell olympisk idrett.
Judo i OL har ikke uventet blitt dominert av japanere, med franskmenn og koreanere på plassene bak.
Den olympiske konkurransen i judo består av syv vektklasser. Det ble tidligere også konkurrert i åpen klasse, men denne ble strøket fra programmet etter OL i 1984.
Paralympisk gren
Judo som paralympisk gren er for synshemmede. Det konkurreres i flere vektklasser.
Konkurransen administreres av International Blind Sports Federation (IBSA) og reglene utarbeides av IJF. Noen spesielle regler gjelder for synshemmede, blant annet at de kan kontakte sin motstander før de møtes på matta. Ellers er reglene stort sett like som for de funksjonsfriske.
Judo kom med for første gang i Seoul i 1988, og kvinner var for første gang med i Athen i 2004.
Sandra Farmer-Patrick
Sandra Farmer-Patrick (født 18. august 1962 i Kingston, Jamaica) er en tidligere amerikansk friidrettsutøver som konkurrerte hovedsakelig på 400 meter hekk. Under OL i 1992 i Barcelona, tok hun sølvmedalje bak Sally Gunnell. I VM i Stuttgart året etter, brøt begge løperne verdensrekorden på distansen, Gunnell med tiden 52.74 og Farmer-Patrick med 52.79. I 1997 ble Farmer-Patrick utestengt i fire år etter en dopingtest som viste et for høyt nivå av testosteron.
Ingunn Hoffstad Gjone
Ingunn Margit Hoffstad Gjone (født 1972 i Lågendalen i Vestfold) er en norsk tekstilkunstner og glasskunstner, bosatt på Vestre Sandøya utenfor Tvedestrand. Hun er utdannet i folkekunst fra Høgskolen i Telemark,avd. Rauland, med hovedvekt på tekstil og symbolbruk. (1998-2001). Hun er også utdannet glasskunstner ved Riksglasskolan i Orrefors i Sverige (2011-2012). .
Siden 2001 har Gjone arbeidet med glasskunst, og hun har eget verksted på Vestre Sandøya. I tillegg har hun eget utsalg på Galleri Glasshytta i den gamla Steinbrakka på Fredriksvern Verft i Stavern. .
Hun arbeider i teknikker som kaldtglass(fusing) og varmtglass. Det tekstile er fortsatt sterkt tilstede i Gjones kunst, og hun legger vekt på bruk av tråd og glasstråd i uttrykket. Hun bruker også mye aluminium og pleksiglass i arbeidene.
Ingunn Hoffstad Gjone deltok på Sørlandsutstillingen i 2007 og Nøstetangen norsk glassmuseum i 2008. Hun har stilt ut på Rådhusgalleriet i Oslo og i Larvik kunstforening. Hun står for utstmykningen på lesesalen ved høgskolen i Telemark. I 2013 var hun festilvalutstiller på «Gladmat 2013» i Stavanger, sammen med glasskunstner Kai Hoffstad. . De deltok også begge som festivalutstillere under litteraturfestivalen «Bokstavelig talt» i Bokbyen ved Skagerrak i april 2014. .
3. juni
3. juni er den 154. dagen i året. 155. i skuddår. Det er 211 dager igjen av året.
Ingrid Schulerud
Ingrid Schulerud (født 8. juli 1959 i Oslo) er en norsk diplomat. Hun var fra 2015 til 2019 ambassadør ved Norges ambassade i Brussel. Hun var fagdirektør i Utenriksdepartementet da hun i statsråd 19. april 2015 ble utnevnt til ambassadør i Brussel.
3. juni
Navnedag
Rasmus, Rakel.
Ingrid Schulerud
Schulerud er utdannet cand.mag. og begynte i utenrikstjenesten i 1988. Hun ble utnevnt til byråsjef i Utenriksdepartementet i 1999 og var seniorrådgiver 2002–2005, avdelingsdirektør 2005–2007, seniorrådgiver 2007–2011 og fagdirektør 2011–2015.
Hun er datter av Mentz Schulerud og derved niese av Anne-Cath. Vestly. Hun giftet seg med Jens Stoltenberg 14. august 1987, og sammen har de to barn. Deriblant Catharina Stoltenberg i elektronikaduoen Smerz.
3. juni
Dødsfall
Se flere som døde 3. juni i Kategori:Dødsfall 3. juni.
Greatest Hits (Guns N’ Roses)
Greatest Hits er et samlealbum av Guns N' Roses, utgitt i 2004. Albumet har mottatt noe negativ kritikk, faktisk også av vokalist Axl Rose og ex-Guns N' Roses medlemmer, som ikke ville at albumet skulle utgis. Denne kritikken har gått på at noen av sangene ikke originalt er Guns 'N Roses-sanger.
Universal Records' respons til bandets negative innstilling til albumet var at bandet hadde fått mer enn nok tid til å selv velge ut hvilke sanger som skulle med, men at de ikke hadde gjort noe.
Videre kritikk går på at mange klassikere som f.eks. «Mr. Brownstone», «It's So Easy», «Nightrain», «I Used to Love Her», «Reckless Life» og «You're Crazy» ikke er med.
Rose er en rose er en rose er en rose
«Rose er en rose er en rose er en rose» er en berømt frase som ble skrevet av den amerikanske poeten Gertrude Stein som en del av hennes dikt fra 1913, Sacred Emily, som ble utgitt i boken Geography and Plays (1922).
I dette diktet er den første Rose navnet på en person. Stein benyttet senere variasjoner av setningen i andre av hennes skrifter, og «En rose er en rose er en rose» («A rose is a rose is a rose») er sannsynligvis hennes mest kjente sitat. Som oftest blir det tolket i betydningen «tingene er hva de er», et utsagn for loven om identitet, «A er A». I Steins syn uttrykker setningen det fakta at når man benytter navnet på en ting (gjenstand) fremmer man også bilder og følelser knyttet til tingen. Etter hvert som sitatet ble spredt i hennes egne skrifter og i kulturen generelt, har Stein en gang bemerket: «Nå, hør etter! Jeg er ingen tåpe. Jeg vet at vi i dagliglivet ikke går rundt og sier «er en... er en... er en...» Ja, jeg er ingen tåpe, men jeg mener at i denne setningen er rosen rød for første gang i engelsk poesi på hundre år.» (Four in America).
Gertrude Steins repeterende språk kan referere til språkets foranderlige kvalitet i tid og historie. Hun sa selv til et publikum ved University of Oxford at utsagnet referert til det faktum at da romantikerne benyttet ordet «rose» hadde det et direkte forhold til en reell rose. For senere tidsepoker i litteraturen er ikke dette lenger sant. Den tid som etterfulgte romantikken, den moderne tidsalder, var bruken av ordet rose en referanse til en egentlig rose, dog innebar det også at bruken av ordet medførte de arketypiske elementer i romantikken ble videreført. Sitatet følger også den retoriske lov om trefoldig repetering for å framheve et poeng, noe som ble observert i taler tilbake til sofistene.
«Rose er en rose er en rose» og andre varianter er ofte benyttet i sammenheng med et sitat av William Shakespeare; «A rose by any other name would smell as sweet». Flere andre forfattere har hatt referanse til Gertrude Steins, fra en parodi hos Ernest Hemingway til en parafrase hos Aldous Huxley.
Your Funeral, My Trial
Your Funeral... My Trial er det fjerde albumet av Nick Cave and the Bad Seeds, utgitt i 1986. Albumet ble opprinnelig utgitt som to 12" EP-er. Tittelen på albumet kan være en referanse til en sang av Sonny Boy Williamson: «Your Funeral and My Trial».
20 Massalia
20 Massalia er en hovedbelteasteroide. Den er navneopphavet til asteroidefamilien Massalia. Den ble oppdaga den 19. september 1852 av Annibale de Gasparis fra Osservatorio Astronomico di Capodimonte i Napoli.
Empower Field at Mile High
Sports Authority Field at Mile High, tidligere kjent som Invesco Field at Mile High, og vanligvis kjent som Mile High eller Mile High Stadium, er et amerikansk fotballstadion i Denver i Colorado. Banen er hjemmebanen til det amerikanske profflaget Denver Broncos i NFL. Den åpnet i 2001 for å erstatte Mile High Stadium. Stadionet ble i stor grad betalt av skattebetalerne i Denver. Tittelsponsor er Sports Authority.
Gerd (mytologi)
Gerd (norrønt: Gerðr) var i den norrøne mytologien ei gyger som var datter av jotnen Gyme og hans hustru Aurboda. Gerd bodde på et underjordisk sted langt nord, og når hun hevet armene sine lyste hun opp alt omkring seg. Hun ble trolig regnet som fruktbarhetsgudinne, og Frøy fridde til henne. De fikk sønnen Fjolne som ifølge Ynglingesagaen var en mytisk konge i Uppsala og ble stamfar til Ynglingeætten.
20 Massalia
Den ble oppkalt etter det opprinnelige greske navnet på den franske byen Marseille. Dette representerte et brudd med tradisjonen med å oppkalle asteroider etter mytologiske kvinneskikkelser.
Gerd (mytologi)
Snorre nevner også Gerd som en av åsynjene i Skaldskaparmål.
Jeksel
Jeksler eller molarer er de bakerste tennene hos pattedyr. Ingen andre av tennene har en så komplisert bygning. Hos de fleste pattedyr brukes jekslene til å tygge. Det latinske navnet molares kommer av mola – møllestein. Sammen med forjekslene utgjør de kinntennene.
Jeksler hos menneske
Voksne mennesker har opptil 12 jeksler, fordelt på tre i hver halvdel av over- og underkjevene. I motsetning til de andre tennene hos pattedyr, skiftes ikke jekslene. "Melkejeksler" (1- og 3-årsjeklslene) er forjeksler som siden skiftes, den første virkelige jekslen kommer først rundt 6-årsalderen og beholdes hele livet.
Den bakerste tanna i denne rekken kalles visdomstann og er den siste tanna som kommer. Den bryter gjerne fram i 20-årsalderen. Variasjonene er her store, og mange får ikke visdomstenner i det hele tatt. Det varierer også mellom folkegrupper, hos inuitter får nesten ingen visdomstenner. Hos noen personer kan det også komme ekstra jeksler bak visdomstanna. Hyppighetene av slike ekstra tenner er fra 0,1 til 3,4 prosent, avhengig av folkegruppe.
Jeksler hos andre pattedyr
Det finnes mange former for jeksler hos forskjellige pattedyr, hver med sitt spesielle navn:
Tollerodden
Tollerodden er et område i Larvik i Vestfold.
Den høyeste kollen blir kalt Gryteberget. På den ytterste knausen, kalt Ballastberget, tok seilskutene ut og inn ballast. Det finnes også et par gamle fortøyningsringer der. Tollerodden er også et populært badested.
Colin Archer vokste opp på Tollerodden, i et hus som opprinnelig var Larviks første tollbod. Huset har i dag (2017) adressen Kirkestredet 9. Som voksen bygget Colin Archer hus på naboeiendommen, i dag Kirkestredet 11.
Nederst i parken på Tollerodden står Nico Widerbergs Heyerdahl-monument, som ble avduket av Thor Heyerdahl selv på hans 75-årsdag 6. oktober 1989.
Historie
Tollerodden har en historie knyttet til skipsfart og handel. Fra siste del av 1600-tallet frem til 1794 er denne historien knyttet til tollvesenet.
Tollvesenets utvikling
Tollvesenet ble under eneveldet den vesentligste bidragsyteren til statens finanser. Ingen annen inntektskilde var så sikker og stor. Tollerodden forteller om utviklingen av eneveldet og statens finanser frem mot det moderne statsapparatet vi kjenner i dag.
Tollboden på Tollerodden
Tollerhistorien på Tollerodden er unik i norsk sammenheng og speiles i de sjeldne dekorerte interiørene fra denne epoken i den gamle tollbodens interiørhistorie.
Huset kan by på mange spennende skjebner og historier. Bygningen var tollernes bolig og samtidig byens tollbod, en enestående kontinuitet og eierrekke og funksjon. Den gamle tollbodens historie er kjent tilbake til 1680-årene. Larviks første borgermester Fredrik Petersen, som var grev Gyldenløves håndgagne mann, kan knyttes til eiendommen tidlig i tiåret. Bygningen er sannsynligvis eldre, og man vet ikke når Fredrik Petersen først opptrer som eier. Det har blitt diskutert hvorvidt huset som nå har adressen Kirkestredet 9 var Larviks første tollbod eller Herregårdens borgerlige forløper. Mye tyder på at bygningen er en bygningshistorisk forløper for Herregården.
Undersøkelser av tømmeret har vist at noen bjelkelagsstokker ble felt vinteren 1667–1668. I 1664–1665 skal Ida Lange ha avgitt en bekvem plass til bygging av tollbod i en bukt av Larviksfjorden. Tollregnskapene fra 1670/1671 forteller at tollboden ble så kostbar at staten overlot eiendomsretten til tolleren mot delfinansiering. Den gang tilhørte tolleren byens øvre sosiale skikt, og drev gjerne egen handel. Rundt 1670 var tidene gode for handel og fortjeneste. I de påfølgende tiårene ble det trangere kår, og tollernes status ble omdefinert gjennom enevoldsmaktens reformer. Sammenblandingen av privat kjøpmannskap og statlige embeter vek langsomt plassen for en mer moderne oppfatning av embetsverkets uavhengighet.
Eiere og ombygninger
Huset hadde gjennomgående midtgang og er antakelig Norges eldste gjenværende midtgangsbygning. Anleggets form var svært moderne i 1600-årene, og ble kalt ”italiensk stil”. I 1670-årene dukker de første midtgangsplanene opp i norske byer som Christiania, Trondhjem – og Larvik. Bare få år tidligere fullførte den franske arkitekten Le Vau lystslottet Vaux-le-Vicomte, som ofte regnes som det historiske utgangspunktet for utviklingen av den symmetriske midtgangsplanen. Larvik hadde den gangen en nær forbindelse til tidens strømninger i mer sentrale strøk av Europa. Huset var på 1700-tallet i to fulle etasjer, med høyt helvalmet tak og to lave sidefløyer omkring et gårdsrom på baksiden. En inngjerdet hage var tilknyttet gårdsrommet. I 1794 bygget kjøpmann Hans Falkenberg huset om til det nåværende utseendet, med én etasje med halvvalmet tak, sidefløy mot øst og uthus mot vest. Fra 1794 var det de handlende og sjøfarende selv som eide eiendommen «Tollerodden».
Archer-familien (1826–1939)
Den berømte båtkonstruktøren Colin Archer ble født i den opprinnelige tollboden i 1832, og vokste opp der. I voksen alder bosatte han seg på naboeiendommen, som fikk navnet «Lilleodden». Mot slutten av 1800-tallet bodde de fargerike søstrene Mary og Jane Ann Archer der. Mary Archer var aktiv seiler og uortodoks i meninger og opptreden for sin tid. Hun etablerte et barnehjem, og var en av initiativtagerne til organisasjonen Musikkens Venner. Jane Ann Archer var en ivrig blomsterdyrker og pianospiller. Tolderodden ble et møtested for familiemedlemmene i deres verdensomspennende aktiviteter; flere av familiemedlemmene drev landbruk i Australia.
Den store landskapshaven ned mot sjøen, med spaserganger, brygger, lysthus og nytte- og prydvekster, ble anlagt frem mot 1850. I hagen står Mary Archer Heggens byste av Colin Archer, som ble avduket i 1950. Tolderoddens østre sidefløy fikk sveitserstilutforming i 1873. Frem til 1939 var bygningen og eiendommen eid av ulike medlemmer av familien Archer.
Larvik kommune (1939–1999)
Fra 1939 til 1999 var bygningen eid av Larvik kommune, som brukte den som losjihus under bolignøden, og senere som sosialboliger, leielokaler, handelsskole og barnehave. Bygningen ble etter hvert et tilholdssted for løse fugler, med ødeleggelser og negativ fokusering som resultat. Samtidig startet arbeidet blant frivillige foreninger og ildsjeler for å gjøre Tolderodden til et flerbruks kulturhus, og bygningen ble gjenoppdaget som en av Norges mest verdifulle antikvariske minnesmerker.
Bygningens interiør
Bygningsarkeologiske undersøkelser på 2000-tallet har avslørt at Tolderodden inneholder interiørdekor i nasjonal og europeisk klasse. Her finnes blant annet to særdeles vel bevarte barokkhimlinger, trolig fra siste kvartal av 1700-årene, et velourisert tapet fra samme tid av en type som kun kjennes i et par eksemplarer ellers i landet, en sjelden voksdukstapet fra 1794, klassisistisk dekor med bemalinger, dører og listverk, foruten en mengde spennende tapeter og autentiske detaljer. Tollerodden er et fremragende eksempel på byggeskikk, håndverk og interiørdekor i en by som gjennom historien har hatt tett og aktiv forbindelse til kontinentet. Tollerodden har også et bomberom fra andre verdenskrig. Det sies at det går en hemmelig gang derfra, over til den andre siden av fjorden, noe som er veldig sannsynlig, siden det er en bunker på den andre siden, der hvor det er kortest avstand over.
Namibe (provins)
Namibe er en provins i Angola. Provinsen het tidligere Moçamedes. Den har et areal på 58 137 km² og 471 613 innbyggere ved folketellingen i 2014. Namibe er hovedstaden i provinsen.
Kjempesequoiaslekten
Kjempesequoiaslekten eller mammuttreslekten (latin: Sequoiadendron) er en slekt innenfor sypressfamilien. Den eneste kjente, nålevende arten er mammuttreet (Sequoiadendron giganteum). Dette treet kan bli over 80 m høyt, og i sjeldne tilfelle opp til maksimalt 95 meter med stammetverrmål på åtte til ti meter.
To arter av slekten er kjent:
Installasjon (anlegg)
Installering er prosessen ved å montere og gjøre et eller annet klart til bruk.
Varer generelt sendes ofte pakket eller komprimert i en eske. Installeringsprosessen er det som skal til fra esken er mottatt, til varen kan tas i riktig bruk. Installering er forskjellig fra «montering» ved at installasjon generelt refererer til «fast»-montering av en bruksgjenstand.
Programvare
Programvare sendes vanligvis komprimert og pakket i én fil, for å forenkle overføringen av programvaren.
Et installasjonsprogram brukes for å pakke ut, og dekomprimere filene, legge de i riktige kataloger og konfigurere programvaren, slik at den deretter kan tas i bruk av en menneskelig bruker. Et slikt installasjonsprogram kan være integrert i mottatte filer eller finnes på systemet som et separat program.
Haugebonden
«Haugebonden» er en folkevise av typen som kalles middelalderballader. I TSB katalogen har den typenummer TSB A 73.
Visa er kjent i Norge og på Færøyene (CCF 133 Gullsteinur). De fleste variantene av denne visa er fra Telemark, men den har også vært kjent langs kysten fra Agder i sør til Trondenes i nord. Innholdet tyder på at det kan ha vært en «kystvise». Visa forteller at bonden går ut i skogen på julekvelden og der møter han haugebonden (I den færøyske visa heter han Gullsteinur) som klager over at drengene til bonden uroer han. Bonden svarer at haugebonden har brukt skipet hans i mange år uten å betale leie.
I telemarkstradisjon er en haugebonden det samme som en fjøsnisse. Han er gardvoren, den første rydningsmann på garden og den som ligger i gravhaugen. Men i visa blir det fortalt at haugebonden holder til på skipet. Dette kan bety at haugebonden opprinnelig har vært en skipsnisse eller klabautermann, i så fall har han blitt haugebonde først når visa spredde seg til Telemark og der er blitt en innlandsvise.
Den vanligste teksten i nyere sangbøker er et utvalg av Knut Liestøls rekonstruerte tekst.
Kilder
Tekst og kommentarer av Knut Liestøl i:
Carl P. Jensen
Carl Peter Jensen (født 1906, død 28. august 1987) var en dansk politiker og minister. Han representerte Socialdemokraterne.
Han hadde flere ministerposter i de sosialdemokratiske regjeringene fra 1960 til 1968;
Bergsfjordvatnet
Bergsfjordvatnet er en innsjø i Loppa kommune i Troms og Finnmark. Den er regulert som magasin for Bergsfjord kraftverk.
Internasjonale Sosialister
Internasjonale Sosialister (IS) var en revolusjonær, sosialistisk organisasjon. Internasjonale Sosialister ga ut bladet Internasjonal Sosialisme som kom hver måned. Tidligere har organisasjonen gitt ut tidsskriftet Gnisten og avisene Internasjonal Sosialisme og Sosialistisk Arbeideravis.
Internasjonale Sosialister var med i den Internasjonale sosialistiske tendensen (International Socialist Tendency) der britiske Socialist Workers Party er det største partiet.
Historie
Internasjonale Sosialister i Norge oppstod som en følge av en splittelse i Sosialistisk Ungdom (SVs ungdomsorganisasjon) i 1981, der blant annet flertallet i Oslo-organisasjonen ble ekskludert, og dannet Arbeidermaktgruppa (AMG). I februar 1985 gikk en fraksjon ut av AMG og dannet Internasjonale Sosialister.
På begynnelsen av 2000-tallet la Internasjonale Sosialister stor vekt på de såkalte nye bevegelsene, i Norge i særdeleshet Attac, som de beskrev som en antikapitalistisk organisasjon og Fredsinitiativet. Den internasjonale IS-tendensen er sterkest i Europa, men det finnes større organisasjoner også i blant annet Sør-Korea og Egypt.
Internasjonale Sosialister deltok i mobiliseringen fra Norge til protestene mot toppmøtet til IMF og Verdensbanken i Praha september 2000 og EU-toppmøtet i Göteborg i 2001. I Göteborg arrangerte organisasjonen den såkalte antikapitalistmarsjen, som ble slått ned av politiet.
Organisasjonens landsmøte vedtok i januar 2008 å slutte seg til partiet Rødt.
4. juni
4. juni er den 155. dagen i året, 156. i skuddår. Det er 210 dager igjen av året.
Navnedag
Heidi, Heid.
Sval (artist)
Sval Rosenløw Eeg (født 26. oktober 1998 i Oslo) er en norsk sanger som bruker artistnavnet Sval. Hun vant Melodi Grand Prix junior i 2011 med sangen «Trenger deg» som handler om vennskap.
4. juni
Fødsler
Se flere som er født 4. juni i Kategori:Fødsler 4. juni.
Sval (artist)
Våren 2014 kom hennes første singel etter Melodi Grand Prix Junior og hun har utgitt flere singler.
4. juni
Dødsfall
Se flere som døde 4. juni i Kategori:Dødsfall 4. juni.
Sval (artist)
Sval albumdebuterte i februar 2016 med Mellom oss.
Hun er datter av forfatteren Harald Rosenløw Eeg.
Henri Desgrange
Henri Desgrange (født 31. januar 1865 i Paris, død 16. august 1940 i Beauvallon) var en fransk syklist og sportsjournalist. Han satte 12 verdensrekorder på bane, inkludert timesrekorden på 35,325 kilometer 11. mai 1893. Han var den første organisator av Tour de France.
Aksel Zachariassen
Aksel «Azach» Zachariassen (født 16. november 1898 i Porsgrunn, død 6. juli 1987 i Oslo) var en norsk politiker, journalist og redaktør.
I 1921 ble han valgt til formann for Arbeiderpartiets ungdomsforbund som på samme landsmøte skiftet navn til Norges Kommunistiske Ungdomsforbund. I partistriden som oppsto tilhørte han det mindretallet i ungdomsforbundet som ville bryte med Komintern, og han ledet komiteen som forberedte grunnleggelsen av Venstrekommunistisk Ungdomsfylking.
Azach begynte sin journalistiske karriere i Bratsberg-Demokraten i Skien bare 18 år gammel og i 1924 begynte han å skrive for Arbeiderbladet. I 1929 grunnla han Haldens Arbeiderblad og var redaktør fram til 1930. Han var i ett år redaktør for Arbeidermagasinet (senere Magasinet for alle). I 1932 ble han redaktør for Kongsvinger Arbeiderblad, en stilling han hadde til han ble arrestert av Gestapo i 1941, og fortsatte med etter krigen til 1946, da han ble leder av Arbeidernes Pressekontor.
Mellom 1950 og 1963 var Zachariassen sjefssekretær i Arbeidernes Opplysningsforbund. Han har også skrevet flere bøker om arbeiderbevegelsen.
Kyrre Grepp
Olav Kyrre Grepp (født 6. august 1879 i Brønnøy, død 6. februar 1922 i Kristiania; skiftet etternavn fra Olsen til Grepp i 1904) var en norsk politiker. Han var formann i Det norske Arbeiderparti fra 1918 til 1922.
Thierry Henry
Thierry Daniel Henry (født 17. august 1977 i Les Ulis) er en fransk fotballtrener og tidligere fotballspiller som er assistenttrener for.
Kyrre Grepp
Liv og virke
Kyrre Grepp var opprinnelig fra Brønnøysund, men flyttet til Bergen der han tok artium i 1899. Han studerte litteratur og medisin, men ble stadig mer engasjert i politikken. I 1902 var han med på å starte Bergens Socialdemokratiske Ungdomslag. Deretter flyttet han til Kristiania, der han i 1903 var med på å opprette Norges Socialdemokratiske Ungdomsforbund. I 1912 ble han valgt inn i Arbeiderpartiets sentralstyre som representant for den revolusjonære venstrefløyen.
Thierry Henry
Henry var kjent for sin evne til å komme rundt forsvarere med sitt fantastiske rykk, sin store fart og gode ballkontroll. Ved å kombinere disse egenskapene var han i sine glansdager kjent for å skjære inn fra venstre kant mellom høyreback og midtstopper, og tre ballen i lengste hjørnet for keeper. I Arsenal scoret han godt over 20 mål per sesong i gjennomsnitt – men Henry var også svært ofte nest sist på ballen. Han ble lenge regnet som en av datidens fremste dødballeksperter, med presisjon og finesse. Faren er fra Guadeloupe og moren fra Martinique. Henry bar i store deler av sin karriere draktnummer 14. Dette gjelder de årene han spilte i Barcelona, og slik han også gjorde i Arsenal de åtte årene han var der.
Monaco (1994–1999)
Henry startet sin profesjonelle karriere i Monaco i 1994 og ble der til 1999 da han dro til italienske Juventus FC. Han var i AS Monaco under ledelse av Arsene Wenger. Wenger mente at han skulle spille midtspiss, men Henry selv mente at en venstre kantrolle passet ham bedre.
Kyrre Grepp
Liv og virke
Da venstrefløyen vant flertallet i partiet i 1918, ble Grepp valgt til partiformann. Formannsvervet hadde han til sin død i 1922. Som formann stod Grepp i spissen for å melde partiet inn i Komintern. I ettertid har det hersket strid mellom fløyene i Arbeiderpartiet om Grepps standpunkt til de stridighetene som allerede i hans levetid var under oppseiling, men historikere har ikke funnet noe som tyder på at han støttet Martin Tranmæl, som allerede i 1921 arbeidet for å løsrive partiet fra Komintern. Einar Gerhardsen skriver i sine memoarer Unge år at Grepp i samtale med Martin Tranmæl hadde gitt uttrykk for at den nye Internasjonalens sete burde vært i Berlin og ikke i Moskva. I sine siste år var Grepp preget av sykdom, og han holdt sin siste offentlige tale i 1920. I 1922 døde han av tuberkulose.
Thierry Henry
Juventus (1999)
Etter suksessen i VM 1998 ble han solgt til det italienske Juventus FC. I 1999 la hans tidligere manager Arsene Wenger, som på den tiden var manager for Arsenal, inn et bud på ca. 5 millioner pund for Henry. Få timer senere la Juventus inn et bud på over 10 millioner pund, noe som førte til at Monaco brøt forhandlingene med Arsenal, med det resultat at Henry signerte for Juventus få dager senere. Han fant seg imidlertid ikke til rette utenfor banen, og med få mål ble det et mislykket år i Torino for franskmannen.
Arsenal (1999–2007)
Etter kun et halvt år hos «den gamle dame» dro han sammen med sine franske venner Patrick Vieira og Emmanuel Petit videre til Arsenal. Den 3. august 1999 signerte Henry for Arsenal, under ledelse av hans tidligere sjef fra tiden i Monaco – Arsene Wenger. Wenger mente fortsatt at Henry skulle spille midtspiss, men da sa Henry: «Men trener; jeg kan ikke score mål.» Bare fire dager senere spilte han sin første kamp som innbytter mot Leicester City. Han kom til mange sjanser i den kampen, men han har selv sagt at skuddene var en større trussel for tilskuerne enn for Leicesters målvakt. Hans første mål kom mot Southampton på The Dell. Men det var ikke før 28. november samme år at han for alvor fikk sitt gjennombrudd for Arsenal. To sene scoringer sikret 2–1-seier over Derby County, og det var aldri noe mer diskusjon om hvor hans plass på laget var.
Kyrre Grepp
Liv og virke
Grepp var sønn av telegrafist Andreas O. Olsen og hustru Anna Kathrine Olsen. Han var gift med journalisten Rachel Grepp (1879–1961) fra Bergen og skiftet etternavn fra Olsen til Grepp da de giftet seg i 1904. «Grepp» er oldnorsk for en som liker å sysle med bøker. De fikk fem barn, deriblant skuespiller Ole Grepp (1914–1976), journalisten Gerda Grepp (1907–1940) og politikeren Asle Grepp (1919–1945).
Thierry Henry
Arsenal (1999–2007)
Tirsdag 18. oktober 2005 tangerte han først Ian Wrights rekord på 185 klubbmål for Arsenal, før han satte han ny rekord med 186 klubbmål for London-klubben. Dette skjedde da han scoret begge målene i 2–0-seieren over Sparta Praha i en Mesterliga-kamp.
Barcelona (2007–2010)
Den 25. juni 2007 signerte Henry en fireårs-kontrakt med FC Barcelona. I begynnelsen gikk ting litt tregt både på og utenfor banen. Henry kom også ut med uttalelser om at han ikke likte seg i den katalanske storklubben. Etter hvert kom han mer inn i spillesystemet deres, og endte med 19 mål på 29 kamper for Barcelona i 2008/2009-sesongen. Han spilte denne sesongen som oftest venstrekant eller hengende spiss bak Eto'o og Messi. Sesongen 2009/2010 ble dog en skuffelse med kun fire mål på 21 kamper. I tillegg hadde trener Pep Guardiola innført en ungdomslinje i klubben, som førte til at både Bojan Krkić og Pedrito ofte ble prioritert foran Henry. Som en følge av dette ble Henry erklært uønsket av klubben kort tid etter Frankrikes pinlige VM-exit i Sør-Afrika sommeren 2010. Klubben gikk ut og fortalte at spilleren ville bli solgt i løpet av sommervinduet.
Kyrre Grepp
Liv og virke
Han har gater oppkalt etter seg i Høyanger, på Gjøvik, Lørenskog og i Brønnøysund og Oslo.
Thierry Henry
New York Red Bulls (2010–2014)
14. juli 2010 ble Henry presentert som New York Red Bulls-spiller. 22. juli spilte han sin første kamp for New York Red Bulls, mot Tottenham i Barclays New York Challenge. Han ga laget ledelsen med sitt første Red Bulls-mål 25 minutter ut i første omgang. Tottenham snudde kampen ut i andre omgang; den endte 1-2. 31. juli spilte han sin MLS debut-kamp mot Houston, som endte i uavgjort 2-2. Han assisterte begge målene til medspiller Juan Pablo Angel.
21 Lutetia
21 Lutetia er en hovedbelteasteroide. Den ble oppdaga den 15. november 1852 av Hermann Mayer Salomon Goldschmidt fra Observatoire de Paris i Paris. Lutetia er det klassiske latinske navnet på Paris.
Thierry Henry
Arsenal (2012) (lån)
Arsenal FC og Henry ble sent i 2011 enige om en leieavtale på to måneder, fra og med 6. januar, ettersom Arsenal i denne perioden ville mangle to spillere på grunn av Afrika-mesterskapet. 9. januar debuterte han i en FA-cupkamp mot Leeds United FC, der han ble byttet inn i andre omgang og avgjorde kampen med et mål etter ti minutter på banen. Det første ligamålet kom i Blackburn 4. februar, der Henry scoret det siste målet i 7-1-seieren mot Rovers. Også uken etter, i bortekamp mot Sunderland, kom han innpå like før slutt, og avgjorde kampen med et mål på overtid.
I utlånsperioden spilte Henry i alt syv kamper som innbytter; to kamper i FA-cupen, mot Leeds (ett mål) og Aston Villa, en kamp mot AC Milan i Champions League, samt fire kamper i Premier League (ett mål).
Den 16. desember 2014 valgte Henry å legge opp som fotballspiller. Han skal begynne å arbeide for Sky Sports.
Huken
Huken er en bydel i Skien. Nord for Huken ligger Mæla, i øst ligger Banejordet, i vest ligger Lundedalen og i sør ligger Marensro. På slutten av 1800-tallet ble området kalt «Fantebyen».
Thierry Henry
Meritter
Monaco Arsenal Barcelona
Personlige utmerkelser
Hod
For det norske oljefeltet med samme navn, se Hodfeltet
Hod (normalisert gammelnorsk Hǫðr, «kriger» ) var i den norrøne mytologien den blinde broren til Balder. Loke lokket og lurte Hod til å skyte på Balder med en pil av misteltein. Mistelteinen var den eneste av jordens skapninger som ikke hadde lovet å ikke skade Balder fordi Frigg, Balders mor, mente den var for ung og ubetydelig. Denne fortellingen kan man lese om i Balders død som er et av sagnene i norrøn mytologi.
Ifølge Voluspå skal Hod og Balder bo sammen etter Ragnarok, verdens undergang, når en ny verden stiger opp av havet og Balder vender tilbake.
Langewiesen
Langewiesen er med 3 614 innbyggere den fjerde største byen i Ilm-Kreis, en landkrets i Thüringen. Byen nevnes første gang i 1198. I 1855 byen ble belønnet sammen med Gehren og Großbreitenbach status som by.
Vennskapskommuner
Langewiesen er vennskapsby med Chauray i Frankrike, Schöffengrund i Tyskland og Slesin i Polen. Partnerskaper med Schöffengrund har bestått siden 1992.
Hans Aumeier
Aumeier ble etter krigen dømt til døden for forbrytelser mot menneskeheten.
Bakgrunn
Hans Aumeier avbrøt sin skolegang etter bare seks år og begynte som dreier i geværfabrikasjonen, avbrutt av perioder som arbeidsløs.
Nazismen
I 1929 ble Aumeier medlem i Det nasjonalsosialistiske tyske arbeiderparti (NSDAP) og i 1931 i Sturmabteilung (SA) og senere Schutzstaffel (SS).
Konsentrasjonsleirer
Han var stedfortredende kommandant (Schutzhaftlagerführer) i utryddelsesleiren Auschwitz fra 1942 til 1943. Aumeier gav kapoene vidtrekkende armslag, noe som førte til en ytterligere terror i leiren. Han innførte tortur i ståceller som en straffereaksjon Block 11, og skjøt fanger ved Schwarze Wand («den sorte mur». Han var medansvarlig for massehenrettelser og seleksjon i Stammlager Auschwitz, og etter det mislykkede opprørsforsøket i straffkompaniet i juni 1942, deltok han likesom Otto Moll og Franz Hößler på drapene av dem som overlevde opprøret.
På grunn av alkoholmisbruk (ifølge Rudolf Höß), tyveri og korrupsjon ble han sendt bort fra Auschwitz, og ble i midten august 1943 leirsjef i den nyopprettede konsentrasjonsleren Vaivara i Estland. Der var han til leiren ble evakuert sommeren 1944. Deretter var han ansvarlig for Landsberger Arbeitslager, eksterne stasjoner knyttet til KZ Dachau. Han tjenestegjorde også ved Flossenbürg, Buchenwald og Lichtenburg.
I januar 1945 overtok Hans Aumeier som leirkommandant for Grini fangeleir i Norge, som eksistrerte til 8. mai 1945. I mars 1945 satte han i gang oppbygging av en konsentrasjonsleir på Mysen. Den ble ikke ferdig. Under denne sin siste postering skal Aumeier ha forandret seg betraktelig; han fremstod som nesten normalt menneskelig, og førte også forhandlinger med Røde Kors.
Etterkrigstiden, rettsforfølgelse, henrettelse
Aumeier ble arrestert den 11. juni 1945 av den britiske hær og forhørt. Under forhørene benektet han å ha hatt kjennskap til noen gasskamre i Auschwitz, men reviderte senere dette utsagnet. En ung mann mistenkt for landssvik avslørte Aumeier ved at han formidlet fra andre tyske offiserer om hvordan Aumeier hadde medvirket til drap på tusenvis i Auschwitz. Aumeier innrømmet at det hadde foregått massedrap i Auschwitz, men skyldte på sine overordnete Himmler og Rudolf Höß. Etter fengsling på Akershus festning ble han i januar 1946 ført til London for videre avhør. Aumeier ble eskortert til London av Trond Johansen og Ola Evensen. I London innrømmet han til slutt at 18.000 fanger ble drept i hans nærvær.
Han ble så utlevert til Polen. Han ble dømt til døden av en polsk domstol for forbrytelser mot menneskeheten. Han ble hengt 28. januar 1948 i et fengsel i Kraków.
Gul fantomtetra
Den finnes i Maroni og Oyapock-elvene i Sør-Amerika.
GNU Hurd
GNU Hurd, også kalt the Hurd, er en fri og åpen operativsystemkjerne for datamaskiner, utgitt under GNU General Public License. Det har vært under utvikling siden 1990 av GNU-prosjektet til Free Software Foundation. Det består av et sett med tjenere (eller daemoner i Unix-terminologi) som virker over en mikrokjerne. Sammen utgjør de kjernen i GNU. Hurds mål er å overgå Unix kjerner i funksjonalitet, sikkerhet og stabilitet, samtidig som den skal fortsette å være kompatibel med dem.
Gul fantomtetra
Den tolererer en pH på 6,5 – 7,5, en hardhet på 6 – 15°dGH og en temperatur på 22 – 26°C. Den blir ca. 3,5 cm lang. Den er en fredelig stimfisk.
GNU Hurd
HURD er et korekursivt akronym som står for «HIRD of Unix-Replacing Daemons», hvor «HIRD» står for «HURD of Interfaces Representing Depth». Det spiller også på ordene «herd» (engelsk for «flokk») med gnuer, med tanke på hvordan kjernen virker.
Utviklingshistorie
Operativsystemet GNU ble påbegynt i 1984 og utviklet seg raskt. I begynnelsen av 1990-årene, var den eneste store komponenten som manglet kjernen.
Utviklingen av Hurd begynte i 1990.
Arkitektur
Hurd er, i motsetning til majoriteten av Unix-like kjerner, bygget på en mikrokjerne som er ansvarlig for å tilby de mest elementære tjenestene, som å koordinere tilgang til maskinvaren. I teorien ville mikrokjernedesignet tillate at alle enhetsdrivere ble bygget som tjenere som virker i brukernivå, men i dag er de fleste driverne av denne typen fortsatt beholdt inne i GNU Mach, mikrokjernen som benyttes i dag. Det er fordi initielt ville brukernivå-drivere ha lidd av ytelsesproblemer.
Valg av mikrokjerne
Foreløpig bruker Hurd GNU Mach som mikrokjerne, men det gjøres en innsats for å portere Hurd til en mer moderne mikrokjerne. Det har foreløpig ikke blitt tatt noe valg, men mesteparten av Hurd utviklernes tid har gått med til å vurdere Coyotos, særlig siden 2006.
Unix-utvidelser
Et antall tradisjonelle Unix-konsepter blir erstattet eller utvidet i Hurd.
Under Unix, har hvert program som kjører en tildelt brukerid, som vanligvis svarer til brukeren som startet prosessen. Denne identifikasjonen dikterer handlingene som programmet tillates å gjøre. Ingen utenforstående prosess kan ender bruker-id-en til et kjørende program. En Hurd prosess kjører i motsetning under et sett med bruker-id-er, som kan inneholde flere id-er, en eller ingen. En tilstrekkelig privilegert prosess kan legge til og fjerne id-er til andre prosesser. For eksempel er det en passordtjener som kan gi ut id-er i bytte mot et korrekt innloggingspassord.
Når det gjelder filsystemet, kan et passende program skrives som en oversetter for en enkelt fil eller et helt katalog-hierarki. Hver eneste tilgang til den oversatte filen, eller tilene under et hierarki, er faktisk håndtert av programmet. For eksempel kan en filoversetter delegere lese og skrive operasjoner til en annen fil, ikke ulikt en symbolsk lenke i Unix. Effekten av Unix motering blir oppnådd ved å sette opp en filsystemoversetter (ved å bruke «settrans» kommandoen). Oversettere kan også brukes for å tilby tjenester til brukeren. For eksempel tillater ftpfs-oversetteren at en bruker innkapsler en ekstern FTP side i en katalog. Så kan vanlige verktøy som ls, cp og rm benyttes for å manipulere filer på det eksterne systemet. En oversetter som UnionFS tillater en bruker å forene flere kataloger i én, slik at å vise innholdet i den forente katalogen viser innholdet i alle katalogene.
Hurd krever en boot loader som har mulighet for multiboot, slik som GRUB.
Arkitekturen til tjenere
Ifølge Debian dokumentasjonen er det 24 tjenere (18 kjerne-tjenere og 6 filsystem-tjenere) oppkalt som følger:
Filsystem-tjenere
Tjenerne implementerer kollektivt POSIX API, mens hver tjener implementerer én del av grensesnittet. For eksempel implementer de forskjellige filsystem-tjenerne hver filsystemkallene. Lagringstjeneren vil virke som et omkrasningslag, ganske likt VFS i Linux.